Sura 90.
S  u  r  a     XC

Kur'an časni(Tomislav Dretar)
Religija

G  r  a  d

U ime Allaha:
Onog koji čini milosrđe,
Milosrdnog.

1	Ne!…
	Prisežem ovim gradom!
2	– a ti, ti si žitelj ovog grada –
3	Prisežem ocem i onim što porađa!
4	Mi smo stvorili čovjeka jadnim!

5	Misli li on da Niko ne će moći ništa protiv njega?
6	On kaže:
	« Ja sam prožderao velike količine Bogatstava! » 
7	Misli li on da ga Niko nije vidio?

8	Nismo li mi njemu dali 
	dva oka,
9	jedan jezik i dvije usne?

10	Nismo li mi njemu pokazali dva puta?
11	Ali on još nije stupio na uzlazni put!

12	Kako bi ti mogao znati
	što je to uzlazni put?

13	To je:
	otkupiti jednog zarobljenika;
14	hraniti, u dan gladi,
15	jednog sirotog bliskog rođaka,
16	siromašnog u oskudici.

17	To je biti
	u broju onih koji vjeruju;
	onih koji se uzajamno podstiču na strpljivost,
	onih koji se uzajamno podstiču na dobrotu:
18	takvi su pratitelji desnice.

19	Ali oni koji ne vjeruju u naše znakove
	  biće pratitelji ljevice:
20	jedna će se vatra sklopiti nad njima!